open-index/open-wikipedia-markdown huggingface dataset:
हम्प्टी शर्मा की दुल्हनिया

**हम्टी शर्मा की दुल्हनिया**, करण जौहर द्वारा निर्मित और शशांक खेतान द्वारा निर्देशित बॉलीवुड फिल्म है। फिल्म में वरूण धवन ने हम्टी शर्मा का और आलिया भट्ट ने काव्या प्रताप सिंह का किरदार निभाया है। ये फिल्म दिल वाले दुल्हनियां ले जाएंगे से प्रेरित है। फिल्म 11 जुलाई 2014 को प्रदर्शित की गई और इसने सिनेमाघर पर काफी अच्छा कारोबार किया। फिल्म ने पहले सप्हांत में 33.5 करोड़ रूपए का कारोबार किया।

## चरित्र
* वरुण धवन: राकेश "हम्प्टी" कुमार शर्मा
* आलिया भट्ट: काव्या प्रताप सिंह
* सिद्धार्थ शुक्ला: अंगद बेदी 
* आशुतोष राणा: काव्या के पिता

## सन्दर्भ

श्रेणी:2014 में बनी हिन्दी फ़िल्म
अनिल कुमार त्यागी

**अनिल कुमार त्यागी** (जन्म: २ अप्रैल १९५१) गुरु गोबिन्द सिंह इन्द्रप्रस्थ विश्वविद्यालय के कुलपति है। इस से पहले वह यूजीसी सैप कार्यक्रम के संयोजक और दिल्ली विश्वविद्यालय के रसायन विभाग के प्रमुख उपाध्यक्ष के रूप में दिल्ली विश्वविद्यालय के दक्षिणी परिसर में नियुक्त थे।

## सन्दर्भ

श्रेणी:1951 में जन्मे लोग
श्रेणी:जीवित लोग
श्रेणी:दिल्ली विश्वविद्यालय
वॉल्टर हैमंड

**वॉल्टर रेजिनाल्ड "वॉली" हैमंड** (6 जून 1903 – 1 जुलाई 1965, ) अंग्रेज़ क्रिकेट खिलाड़ी थे जिन्होनें 1927 और 1947 के बीच में 85 टेस्ट मैच खेलें। वो मुख्यत दाएँ हाथ के बल्लेबाज थे जो उपयोगी दाएँ हाथ से मध्यम तेज़ गति से गेंदबाज़ी भी करते थे। इन्होंने प्रथम श्रेणी में 50,000 हजार से ज़्यादा रन और 167 शतक बनाए। विज्डन क्रिकेटर्स अल्मनाक ने इन्हें इनकी मृत्यु के बाद क्रिकेट के इतिहास में चार सर्वश्रेष्ठ बल्लेबाजों में से एक रूप में वर्णित किया।

## क्रिकेट करियर
वॉल्टर का जन्म दक्षिण अफ्रीका के नटाल प्रांत में हुआ था। उनके पिता ब्रिटिश सेना में थे जिस कारण उनका तबादला जगह-जगह होता रहता था। उनके शुरुआती दिन दक्षिण अफ्रीका, हॉन्ग कॉन्ग और माल्टा में बीते। जब प्रथम विश्व युद्ध शुरु हो गया तो उनका परिवार इंग्लैंड आ गया। 1920 में ग्लॉस्टरशायर के लिए उन्होनें अपना पहला प्रथम श्रेणी मैच खेला पर उन्हें पूर्णकालिक खेलने के लिए 1923 तक प्रतीक्षा करनी पड़ी, जब उनके ग्लूस्टरशायर के लिए खेलने की योग्यता को चुनौती दी गई क्योंकि वो ग्लॉस्टरशायर में पैदा नहीं हुए थे। उनकी क्षमता तुरंत भाप ली गई और तीन पूर्ण सत्रों के बाद, वह मेरीलेबोन क्रिकेट क्लब के एक सदस्य के रूप में 1925-26 में वेस्टइंडीज का दौरा करने के लिए चुने गए, पर यहाँ उनको एक गंभीर बीमारी लग गई जिस कारण वो पूरे एक सत्र नहीं खेल पाए। अपनी तबियत सही होने के बाद वो काफ़ी रन बनाने लग गए और उन्हें इंग्लैंड टीम में चुन लिया गया। 

शुरुआती असफलता के बाद वो 1928 की एशेज श्रंखला में चमके। उन्होनें 5 टेस्ट में 905 रन बनाए थे जो उस समय एक रिकॉर्ड था। 1930 के दशक में काउंटी क्रिकेट में इनका वर्चस्व था। 1938 में इन्हें इंग्लैंड की टीम का कप्तान बना दिया गया जो ये द्वितीय विश्व युद्ध के बाद भी बने रहे। 1946 के ऑस्ट्रेलिया दौरे के बाद इन्होंने क्रिकेट से संन्यास ले लिया। दिल का दौरा पड़ने के कारण 1965 में इनका निधन हो गया। उनकी मृत्यु के बाद ये गौर किया गया कि उनकी काबिलियत और उनके रिकॉर्ड काफ़ी हद तक डॉन ब्रेडमैन के आगे दब गए।

## कीर्तिमान
ये वो रिकॉर्ड हैं जो हैमंड के कभी एक समय थे

*सबसे ज़्यादा टेस्ट मैच खेले। (85)
*इंग्लैंड के लिए सबसे ज़्यादा शतक। (22)
*टेस्ट मैच में सबसे ज़्यादा रन। (7249)
*एक टेस्ट श्रंखला में सबसे ज़्यादा रन। (905)
*टेस्ट क्रिकेट में एक पारी में सबसे बड़ा स्कोर। (336)

## इन्हें भी देखें
*टेस्ट क्रिकेट के तिहरे शतकों की सूची
*प्रथम श्रेणी क्रिकेट में 100 शतक लगाने वाले बल्लेबाजों की सूची
## सन्दर्भ

श्रेणी:1903 में जन्मे लोग
श्रेणी:१९६५ में निधन
श्रेणी:इंग्लैंड के क्रिकेट खिलाड़ी
द्वितीय ब्रिक शिखर सम्मेलन

**द्वितीय ब्रिक शिखर सम्मेलन** ब्राज़ील के ब्रासीलिया शहर में 15 अप्रैल 2010 को आयोजित किया गया।

## भागी

## सन्दर्भ

श्रेणी:ब्रिक्स शिखर सम्मेलन
उद्भृति

right|thumb|300px|कम्बोज की एक उद्भृति
**उद्भृति** या **उच्चावच** (relief) एक प्रकार की मूर्तिकला है। इसमें तराशी हुई वस्तुएँ उस ठोस सामग्री के विस्तार से जुड़ी रहती हैं जिस पर वह तराशी जा रहीं हैं। उच्चावच मूर्तियों को देखकर ऐसा प्रतीत होता कि वह अपने पृष्ठतल से उठाई या उभारी जा रही हों। वास्तव में उद्भृति बनाते हुए पृष्ठतल को काटकर पीछे करा जाता है और मूर्तियों की सामग्री को स्थान में छोड़ दिया जाता है।

## इन्हें भी देखें
* मूर्तिकला

## सन्दर्भ

श्रेणी:मूर्तिकला
श्रेणी:मूर्तिकला तकनीकें
श्रेणी:शिल्पकला पारिभाषिकी
श्रेणी:मूर्तियों के प्रकार
*
ठोस यांत्रिकी

right|thumb|250px|ठोस यांत्रिकी की एक समस्या
**ठोस यांत्रिकी** (Solid mechanics) सातत्यक यांत्रिकी (continuum mechanics/कन्टिनुअम यांत्रिकी) की वह शाखा है जिसमें ठोस वस्तुओं के व्यवहार का अध्ययन किया जाता है। इसमें विशेषतः विभिन्न प्रकार के बल लगाने पर ठोसों की गति और इनमें होने वाली विरूपण (डिफॉर्मेशन) का अध्ययन किया जाता है। बल के अलावा ताप परिवर्तन, प्रावस्था परिवर्तन (phase changes) तथा अन्य वाह्य तथा आन्तरिक कारकों के कारण उत्पन्न गति एवं विरूपण का भी अध्ययन किया जाता है।

ठोस यांत्रिकी का अध्ययन सिविल इंजीनियरी, यांत्रिक इंजीनियरी, भूविज्ञान तथा पदार्थ विज्ञान आदि के क्षेत्र में बहुत महत्व रखता है।

## सातत्यक यांत्रिकी और ठोस यांत्रिकी का सम्बन्ध
* सातत्यक यांत्रिकी
:* ठोस यांत्रिकी
::* प्रत्यास्थता
::* अप्रत्यास्थता (प्लास्टिसिटी)
:* तरल यांत्रिकी
::* अन्यूटनी तरल
::* न्यूटनी तरल
श्रेणी:यान्त्रिकी
श्रेणी:ठोस यान्त्रिकी
सातत्यक यांत्रिकी

**सातत्यक यांत्रिकी** (Continuum mechanics/कन्टिनुअम मेकैनिक्स) यांत्रिकी की वह शाखा है जो पदार्थों की गति तथा यांत्रिक व्यवहार का अध्ययन उन पदार्थों को 'सतत द्रव्य' मानकर करती है न कि उन्हें एक 'विविक्त कण' मानकर। फ्रांसीसी गणितज्ञ ऑगस्तिन लुई कॉशी इस तरह का मॉडल प्रस्तुत करने वाले प्रथम व्यक्ति थे।

* सातत्यक यांत्रिकी
:* ठोस यांत्रिकी
::* प्रत्यास्थता
::* अप्रत्यास्थता (प्लास्टिसिटी)
:* तरल यांत्रिकी
::* अन्यूटनी तरल
::* न्यूटनी तरल

श्रेणी:सातत्यक यान्त्रिकी
श्रेणी:यान्त्रिकी
शशिकांत शर्मा

**शशिकांत शर्मा** भारत के नियन्त्रक एवं महालेखापरीक्षक थे। 23 मई 2013 को राष्‍ट्रपति‍ श्री प्रणब मुखर्जी ने उन्हें इस पद की शपथ दि‍लाई। उनका कार्यकाल 24 सि‍तम्‍बर, 2017 तक होगा। 

## सन्दर्भ

श्रेणी:भारत के नियन्त्रक एवं महालेखापरीक्षक
श्रेणी:भारत के रक्षा सचिव
श्रेणी:1952 में जन्मे लोग
श्रेणी:जीवित लोग
चरामा

**चारामा** भारत के छत्तीसगढ़ राज्य के कांकेर जिले का एक नगर है। यहाँ पर शैलचित्र मिले हैं जिनके १० हजार वर्ष पुराने होने का अनुमान है।

## बाहरी कड़ियाँ
*एलियंस की 10,000 साल पुरानी पेंटिंग्स (नवभारत टाइम्स)
*10,000-year-old rock paintings depicting aliens and UFOs found in Chhattisgarh (टाइम्स ऑफ इण्डिया)

श्रेणी:भारत के पुरातात्विक स्थान
अवमंदक विकिरण

right|thumb|200px|जब कोई उच्च ऊर्जा वाला इलेक्ट्रॉन किसी परमाणु के नाभिक के विद्युत क्षेत्र द्वारा विक्षेपित होता है तो '''अवमन्दक विकिरण''' (ब्रेम्स्ट्रालुंग) उत्पन्न होता है।
**अवमंदक विकिरण** या **ब्रेम्स्ट्रालुंग** (Bremsstrahlung) का संकीर्ण अर्थ उस विकिरण से है जो किसी आवेशित कण के अवमन्दित होने पर निकलता है। (ब्रेम्स्ट्रालुंग = ब्रेकिंग रेडिएशन) किन्तु व्यापक अर्थ में किसी आवेशित कण (जैसे इलेक्ट्रॉन) के त्वरित होने से पैदा होने वाले सभी प्रकार के विकरण ब्रेम्स्ट्रालुंग कहलाते हैं। किसी आवेशित कण के वेग में किसी प्रकार का परिवर्तन (वेग के परिमाण या वेग की दिशा या दोनों) होने पर विकिरण उत्पन्न होता है। 

अवमन्दक विकिरण का स्पेक्ट्रम सतत स्पेक्ट्रम है। इसके अन्तर्गत सिन्क्रोट्रॉन विकिरण, साइक्लोट्रॉन विकिरण तथा बीटा क्षय के समय उत्पन्न इलेक्ट्रॉन एवं पॉजिट्रॉन आदि सभी विकिरण आते हैं।

श्रेणी:विकिरण
श्रेणी:प्रकीर्णन
ग्राम मोतीपुर

**मोतीपुर ग्राम** भारत के उत्तर प्रदेश राज्य में लखीमपुर खीरी जिले में स्थित है। मोतीपुर ग्राम सभा के अंतर्गत अन्य दो और गाँव भी सम्मिलित हैं। यहां के प्रमुख पर्यटन स्थलों में माता सीतला देवी का मंदिर तथा ठाकुरद्वारा प्रसिद्ध है।

## भूगोल
यह ग्राम लखीमपुर खीरी जिले के मुख्यालय से १२ किमी दूर दक्षिण पूर्व दिशा में स्थित है। यह ग्राम विशाल तराई इलाके में पड़ता है यह बहुत से गांवों से घिरा हुआ है, जैसे पहाड़ खा का पुरवा, जुलाहन पुरवा, सरैया तथा कादीपुर आदि इस के ग्राम पूर्वी ओर जमुनिया है, तो पश्चिमी ओर सरैया एवं दक्षिणी ओर जुलाहन पुरवा है। इसके उत्तरी ओर कादीपुर पड़ता है।

### जलवायु
मोतीपुर में नम-उष्णकटिबन्धीय जलवायु है। यहां ठंडे शुष्क शीतकाल नवंबर-फरवरी तक एवं शुष्क जलवायु गर्म ग्रीष्मकाल अप्रैल-जून तक रहते हैं। मध्य जून से मध्य सितंबर तक वर्षा ऋतु रहती है, जिसमें औसत वर्षा १०१० मि.मी. (४०") अधिकांशतः दक्षिण-पश्चिमी मानसून की बंगाल की खाड़ी शाखा की हवाओं से होती है। शीतकाल का अधिकतम तापमान २१°C एवं न्यूनतम तापमान ३-४°C रहता है। दिसंबर के अंत से जनवरी अंत तक कोहरा भी रहता है। ग्रीष्म ऋतु गर्म रहती है, जिसमें तापमान ४०-४५°C तक जाता है और औसत उच्च तापमान ३०°C तक रहता है।

## जनसांख्यिकी तथा साक्षरता
यहाँ की जनसंख्या ८०० है ग्राम सभा की लगभग २००० से अधिक है यहाँ की जनसंख्या में १००% हिन्दू है। तथा यहाँ की ग्राम सभा में ७०% हिन्दू एवं ३०% मुस्लिम लोग हैं। यह गाव पडोश सभी गाव में सबसे अधिक साक्षर है। मोतीपुर ग्राम की साक्षरता दर लगभग ८०% है, स्त्रियों की ७५% एवं पुरुषों की साक्षरता ८९% हैं। मोतीपुर ग्रामसभा की साक्षरता दर लगभग ७०% है जिसमे हिन्दू करीब ७०% तथा मुस्लिम ६०% साक्षर है।
 
## यातायात यातायात
यातायात के विभिन्न साधनों की सुविधा ग्राम तक पहुचने के लिए में मौजूद है। मुख्य रूप से बस और रेल यातायात सुविधाओं के जरिए ओएल पहुंचा जा सकता है और ओएल से २ किमी दूर ग्राम में रिक्शे तथा किसी भी साधन से जाया जा सकता है। लखीमपुर से मात्र १२ किमी की दूरी पर ग्राम स्थित है। ग्राम तक सड़क मार्ग ठीक होने के कारण यात्रा आसान है।

## शिक्षा
मोतीपुर में शिक्षा के लिए इंटरकॉलेज की कमी है। इसके अलावा यहां दो माध्यमिक विद्यालय तथा एक उच्चतर माध्यमिक विद्यालय उपलब्ध है।

## पर्यटन स्थल
**ठाकुरद्वारा मंदिर** यह मंदिर भगवान शिव को समर्पित है। यह यहाँ का पुराना मंदिर है।

**माता सीतला देवी** का मंदिर यहाँ के आदर्श स्थलों में से एक है। इस मंदिर का नव निर्माण सन् २०१४ में पूरा हुआ यह मंदिर माता सीतला देवी को समार्पित है। मगर यहाँ लगभग सभी देवताओ की मूर्ति आकर्षण का केंद्र है यह मंदिर की बनावट पशुपति नाथ मंदिर की तर्ज पर बनाया गया है।

## सन्दर्भ

श्रेणी:उत्तर प्रदेश के गाँव
2013 ब्रिक्स शिखर सम्मेलन

**2013 ब्रिक्स शिखर सम्मेलन** दक्षिण अफ्रीका के डरबन शहर में आयोजित किया गया। यह मार्च 2013 में आयोजित किया गया था। यह ब्रिक्स संगठन का पांचवां शिखर सम्मेलन था। 

## चर्चाएं
शिखर सम्मेलन 26 मार्च को शुरू हुआ। जिन महत्वपूर्ण मुद्दों पर चर्चा हुई उनमें ब्रिक्स विकास बैंक का निर्माण था। इसे एक इंफ्रास्ट्रक्चर-केंद्रित बैंक बनाने की मांग की गयी थी। बैंक के विवादों के संबंध में, इसके कार्य तथा लगभग १०० अरब अमेरिकी डॉलर के शुरुआती निवेश पर समान लाभ कैसे प्रदान करेगा पर चर्चा हुई।

## प्रतिभागिगण

File:Dilma Rousseff - foto oficial 2011-01-09.jpg |***'<br>डिल्मा रूसफ़, [[राष्ट्रपति]]
File:Vladimir Putin - 2012.jpg |***'व्लादिमीर पुतिन, राष्ट्रपति
File:Manmohan Singh 2012-06-18.jpg |***'<br>[[मनमोहन सिंह]], [[भारत का प्रधानमंत्री|प्रधानमंत्री]]
File:Xi jinping Brazil 2013.png |***'शी जिनपिंग, राष्ट्रपति
File:Jacob Zuma 2014 (cropped).jpg |******[[जैकब ज़ूमा]], [[दक्षिण अफ्रीका के राष्ट्रपति|राष्ट्रपति]]  (मेज़बान)**


## इन्हें भी देखें
*ब्रिक्स

## सन्दर्भ

## बाहरी कड़ियाँ
*वेबसाइट
*The Sino-Brazilian Principles in a Latin American and BRICS Context: The Case for Comparative Public Budgeting Legal Research *[[Wisconsin International Law Journal]]*, 13 May 2015

श्रेणी:ब्रिक्स शिखर सम्मेलन
वेदपाल त्यागी

वेदपाल त्यागी राजस्थान के पूर्व राज्यपाल है।

## इन्हें देखें
*राजस्थान के राज्यपालों की सूची
श्रेणी:राजस्थान के राज्यपाल
अंशुमान सिंह

**अंशुमान सिँह** राजस्थान और गुजरात  के पूर्व राज्यपाल पूर्व न्यायमूर्ति हैं। इलाहाबाद हाईकोर्ट में 28 साल तक अधिवक्ता रहे। वर्ष 1984 में इलाहाबाद हाईकोर्ट के न्यायाधीश बन गए। तथा इसके पश्चात राजस्थान उच्च न्यायालय में न्यायाधीश बनाये गए। 1987 में सेवानिवृत्त होने के बाद गुजरात व राजस्थान का राज्यपाल रहे वर्ष 1999 से 2003 तक राजस्थान के राज्यपाल रहे। 

## सन्दर्भ

## इन्हें देखें
*राजस्थान के राज्यपालों की सूची

श्रेणी:राजस्थान के राज्यपाल
श्रेणी:गुजरात के राज्यपाल
श्रेणी:जीवित लोग
ओमप्रकाश मेहरा

एयर चीफ़ मार्शल **ओम प्रकाश मेहरा** (19 जनवरी 1919 – 8 नवम्बर 2015) भारतीय वायु सेना के १९७३ से १९७६ तक वायुसेनाध्यक्ष थे। उन्हें १९६८ में सेना के सर्वोच्च पुरस्कार परम विशिष्ट सेवा पदक से नवाजा गया। उन्हें वर्ष १९७७ में भारत सरकार द्वारा दिया जाने वाला दूसरा सर्वोच्च नागरिक सम्मान पद्म विभूषण प्राप्त हुआ। बाद में वो १९८० से १९८२ तक महाराष्ट्र और १९८५ से १९८७ तक राजस्थान के राज्यपाल रहे।

## पूर्व जीवन
एयर चीफ़ मार्शल ओपी मेहरा का जन्म १९ जनवरी १९१९ को लाहौर में हुआ। उनकी प्रारम्भिक शिक्षा सेक्रेड हार्ट कॉन्वेंट में हुई। उन्होंने अपनी विद्यालयी शिक्षा १९३३ में सेन्ट्रल मॉडल स्कूल से की और उसके बाद गवर्नमेंट कॉलेज यूनिवर्सिटी, लाहौर में प्रवेश लिया। उन्होंने १९४० में पंजाब विश्वविद्यालय (लाहौर) से इतिहास में स्नातकोत्तर की शिक्षा पूर्ण की। ८ नवम्बर २०१५ को उनका निधन हो गया।

## इन्हें देखें
*राजस्थान के राज्यपालों की सूची
*महाराष्ट्र के राज्यपालों की सूची

## सन्दर्भ

श्रेणी:1919 में जन्मे लोग
श्रेणी:राजस्थान के राज्यपाल
श्रेणी:२०१५ में निधन
श्रेणी:महाराष्ट्र के राज्यपाल
श्रेणी:भारत के वायुसेनाध्यक्ष
श्रेणी:१९७७ पद्म विभूषण
रघुकुल तिलक

**रघुकुल तिलक** (7 जनवरी, 1900 -- 25 दिसम्बर, 1989) भारत के एक स्वतंत्रता सेनानी थे जो १९७७ से १९८१ तक राजस्थान के राज्यपाल रहे।

रघुकुल तिलक का जन्म 7 जनवरी, 1900 को उत्तर प्रदेश के मेरठ नगर में हुआ। आपने इतिहास में एम.ए. किया और 1924 से 1926 तक खुरजा काॅलेज में व्याख्याता तथा 1928 से 1932 तक उत्तर प्रदेश विधान सभा में पुस्तकालयाध्यक्ष रहे। वर्ष 1932 में आपने सरकारी नीतियों के विरोध स्वरूप त्यागपत्र दे दिया और गोलमेज सम्मेलन के बाद गिरफ्तार  हो गये। असहयोग आन्दोलन में आपने सक्रिय रूप से भाग लिया और वर्ष 1932 से 1935 तक कारावास में रहे। वहां से छूटने पर वर्ष 1935 से 1938 तक काशी विद्यापीठ में व्याख्याता और वर्ष 1939 से 1946 तक उत्तर प्रदेश विधान सभा के निर्वाचित सदस्य रहे। 

वर्ष 1942 के भारत छोड़ो आन्दोलन में भाग लेने के कारण आप वर्ष 1942 से 1944 तक पुनः जेल गये। वर्ष 1944 में ही आप उत्तर प्रदेश में संसदीय सचिव नियुक्त किये गये। बाद में आपने कांग्रेस से त्यागपत्र दे दिया और समाजवादी दल में शामिल हो गये। वर्ष 1952 से 1958 तक रेलवे सेवा चयन आयोग के उत्तर क्षेत्र के अध्यक्ष रहे तथा वर्ष 1958 से 1960 तक राजस्थान लोक सेवा आयोग के सदस्य रहे। वर्ष 1961 तक आप सर्वोदय आन्दोलन में सक्रिय रहे तथा दिसम्बर, 1971 से अगस्त, 1974 तक आपने काशी विद्यापीठ के उपकुलपति पद पर कार्य किया।

अगस्त, 1974 से सितम्बर, 1976 तक आप गाँधी अध्ययन संस्थान, काशी के अवैतनिक कोषाध्यक्ष तथा प्रोफेसर रहे और 12 मई, 1977 से 8 अगस्त, 1981 तक राजस्थान के राज्यपाल रहे। इस अवधि में 22 जून, 1977 तक प्रदेश में राष्ट्रपति शासन रहा जो आपके कार्यभार संभालने से पूर्व 30 अप्रेल, 1977 को लागू हुआ था।

श्री तिलक का निधन 25 दिसम्बर, 1989 को एक सड़क दुर्घटना में हुआ।

## सन्दर्भ

श्रेणी:राजस्थान के राज्यपाल
रश्मि (बहुविकल्पी)

**रश्मि** से निम्नलिखित का बोध होता है-

# किरण (प्रकाशिकी में)
# रश्मि (कविता-संग्रह) (महादेवी वर्मा)
सिंक्रोट्रॉन विकिरण

[right|thumb|250px|बंकन चुम्बक ([द्विध्रुवी चुम्बक) से प्राप्त सिंक्रोट्रॉन विकिरण]]
right|thumb|250px|अनडुलेटर से प्राप्त सिंक्रोट्रॉन विकिरण
**सिंक्रोट्रॉन विकिरण** (synchrotron radiation) वह विद्युत्चुम्बकीय विकिरण है जो आवेशित कणों को उनके पथ के लम्बवत दिशा में त्वरित करने पर उत्पन्न होता है। सिंक्रोट्रॉन विकिरण स्रोतों से प्राप्त सिंक्रोट्रॉन विकिरण उनमें लगे द्विध्रुवी चुम्बकों तथा अनडुलेटर और/या विगलर से प्राप्त होता है। 
सिन्क्रोट्रॉन विकिरण में अपना विशिष्ट ध्रुवीकरण होता है। सम्पूर्ण विद्युतचुम्बकीय स्पेक्ट्रम के सभी भागों में सिंक्रोट्रॉन विकिरण प्राप्त किया जा सकता है, अर्थात सिंक्रोट्रॉन विकिरण दृष्य प्रकाश, परावैंगनी, अवरक्त, एक्स-किरण, गामा किरण आदि सभी प्रकार का हो सकता है।

## इन्हें भी देखें
* सिन्क्रोट्रॉन विकिरण स्रोत (Synchrotron Radiation Source या SRS)

श्रेणी:विकिरण
ब्रिक्स कंटिंजेंट रिज़र्व अरेंजमेंट

**ब्रिक्स कंटिंजेंट रिज़र्व अरेंजमेंट** ब्रिक्स देशों द्वारा स्थापित एक कोष है जिसे आकस्मिक आर्थिक विपत्तियों से बचने के लिए बनाया गया है। इसकी स्थापना 2014 के ब्रिक्स सम्मेलन में की गई।

इसका शुरूआती आकार 100 अरब अमरीकी डॉलर होगा। इस व्यवस्था का आमतौर पर सकारात्मक प्रभाव पड़ेगा, यह सदस्य देशों की अल्पकालिक नकदी समस्याएं दूर करने में मदद करेगा, ब्रिक्स देशों में सहयोग प्रोत्साहित करेगा और वैश्विक वित्तीय सुरक्षा तंत्र मजबूत करेगा और मौजूदा अंतर्राष्ट्रीय प्रंबंधो में पूरक बनेगा। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।

## सन्दर्भ

श्रेणी:अंतर्राष्ट्रीय बैंकिंग संस्थान
श्रेणी:अंतर्राष्ट्रीय वित्तीय संस्थान
श्रेणी:ब्रिक्स
राजस्थान सरकार

**राजस्थान सरकार** भारतीय राज्य राजस्थान और इसके 41 जिलों का सर्वोच्च अधिकारप्राप्त प्राधिकरण है। इसमें राजस्थान के राज्यपाल के नेतृत्व में एक कार्यकारी शाखा, साथ ही न्यायपालिका और विधायी शाखाएँ शामिल हैं। जयपुर राजस्थान की राजधानी है, और यहां विधानसभा और सचिवालय स्थित हैं।

## राजस्थान सरकार

भारत के अन्य राज्यों की तरह, राजस्थान राज्य का प्रमुख राज्यपाल होता है, जिसे केंद्र सरकार की सलाह पर भारत के राष्ट्रपति द्वारा नियुक्त किया जाता है। यह पद काफी हद तक औपचारिक है। मुख्यमंत्री सरकार का प्रमुख होता है और उसके पास अधिकांश कार्यकारी शक्तियाँ निहित होती हैं।

### विधान मंडल

राजस्थान की वर्तमान विधायिका एकसदनीय है, जिसमें विधान सभा शामिल है, जिसमें 200 विधायक हैं। विधानसभा अधिकतम 5 वर्षों के लिए बैठती है।

### न्यायपालिका

राजस्थान उच्च न्यायालय की मुख्य पीठ जोधपुर में है, और एक पीठ जयपुर में है, जिसका राजस्थान के पड़ोसी जिलों पर संबंधित क्षेत्राधिकार है।

## इन्हें भी देखें
* राजभवन (राजस्थान)
* राजस्थान विधान सभा
* राजस्थान उच्च न्यायालय
* राजस्थान के मुख्यमंत्रियों की सूची
* राजस्थान के राज्यपालों की सूची

## सन्दर्भ

## बाहरी कड़ियाँ
* मुख्यमंत्री कार्यालय, राजस्थान सरकार
* राजस्थान सरकार - राज्य पोर्टल
* राजस्थान सरकार - State Portal 
* राजस्थान एसएसओ पोर्टल 
श्रेणी:राजस्थान सरकार
श्रेणी:भारत की राज्य सरकारें
ओम प्रकाश कोहली

**ओम प्रकाश कोहली** भारतीय लोकतंत्र की उपरी प्रतिनिधि सभा राज्यसभा के पूर्व सदस्य तथा गुजरात के राज्यपाल हैं। वे भारतीय जनता पार्टी से जुड़े राजनीतिज्ञ हैं। वे 1994 से 2000 तक राज्यसभा के सदस्य रहे हैं। उन्होने दिल्ली विश्वविद्यालय शिक्षक संघ (डूटा) और अखिल भारतीय विद्यार्थी परिषद के अध्यक्ष के उत्तरदायित्व का निर्वहन किया है और दिल्ली के हंसराज कॉलेज तथा देशबंधु कॉलेज में व्याख्याता के पद पर 37 साल से अधिक वर्षों तक सेवा की हैं। 
वर्ष 1999-2000 के दौरान उन्हें भाजपा की दिल्ली यूनिट का अध्यक्ष नियुक्त किया गया था। वे आपातकाल के दौरान मीसा के तहत गिरफ्तार भी हुये थे।

दिल्ली विश्वविद्यालय से हिन्दी में स्नातकोत्तर कोहली शिक्षाविद और राजनेता होने के साथ-साथ एक लेखक भी हैं। उन्होने 'राष्ट्रीय सुरक्षा के मोर्चे पर', 'शिक्षा नीति' और 'भक्तिकाल के संतो की सामाजिक चेतना' आदि पुस्तकें लिखी है।

## सन्दर्भ

गुजरात के नये राज्यपाल आचार्य देवव्रत बन गए है जो पहले हिमाचल प्रदेश के थे 

श्रेणी:1935 में जन्मे लोग
श्रेणी:जीवित लोग
श्रेणी:गुजरात के राज्यपाल
श्रेणी:राज्यसभा सदस्य
श्रेणी:भारतीय जनता पार्टी के राजनीतिज्ञ
लुंगी

thumb|right|200px|लुंगी पहने लड़का
**लुंगी** (**सारौंग** के रूप में भी जानते हैं।) एक वस्त्र है। यह एक बर्मा भाषा का शब्द है और बर्मा की राष्ट्रीय पोशाक है। यह इंडोनेशिया, बांग्लादेश, भारत, पाकिस्तान, श्रीलंका, बर्मा, ब्रुनेई, मलेशिया, नेपाल, सिंगापुर, थाईलैण्ड, हॉर्न ऑफ़ अफ़्रिका और दक्षिणी अरबी प्रायद्वीप की पारम्परिक पोशाक के रूप में पहना जाता है। यह बहुत ज्यादा गर्मी और नमी वाली क्षेत्रों में विशेष रूप से लोकप्रिय है।
## सन्दर्भ

श्रेणी:वस्त्र
जुमई खां आजाद

**जुमई खां आजाद** (जन्म: ५ अगस्त १९३०; मृत्यु: २९ दिसम्बर २०१३) अवधी भाषा के प्रख्यात कवि और शायर थे। इन्हें अवधी के रसखान व अवधी सम्राट कहा जाता था। इन्हें अवधी अकादमी व लोकबन्धु राजनारायण स्मृति सम्मान से भी नवाजा गया

## प्रारंभिक जीवन
कवि जुमई खां ‘आजाद’ का जन्म ५ अगस्त १९३० को उत्तर प्रदेश के प्रतापगढ़ जिला में संडवाचंद्रिका ब्लाक के गोबरी गांव में हुआ। पिता सिद्दीक अहमद ने उन्हें हमेशा हौसला दिया। माँ हमीदा बानो ने संस्कारों की माला पहनाई।

## साहित्यिक जीवन

कवि जुमई खां आजाद ने २१ किताबें लिखीं। इनमें भगवान राम व शिव स्तुति वाली अवधी भाषा की ‘केवट’ नामक पुस्तक भी है। इस किताब में ‘स्तुति करी शंकर तोरी, विपदा सुना मोरि धाइके, कैलाश गिरि छोड़त्या तनी, डमरू बजउत्या आइके’ शिव स्तुति लिख कर अलग छाप बनाई। इसी किताब में भगवान राम पर आधारित उनकी कविता ‘मोरे पूत का राज अयोध्या पुरी, वन राम भखै बिरझाई गई, नर नारी सबै दरबारी कहैं, केकई क मतवा पगलाई गई’ लिख कर उन्होंने जातयीता और धार्मिकता पर भी प्रबार किया। पुस्तक ‘अधूरा स्वप्न’ में उन्होंने देश प्रेम का अनोखा चित्रण लिखा ‘भोर काशी की शामें अवध देखिए, ज्ञान, मंदिर, मदरसा मगध देखिए, है अजंता के दर्शित हमारा वतन, कितना प्यारा वतन कितना प्यारा वतन’ इस तरह की उनकी तमाम रचनाएं हिंदू व मुसलमान को एकता का पाठ पढ़ा रही हैं।

## सम्मान
* अवधी अकादमी 
* लोकबन्धु राजनारायण स्मृति सम्मान
* सारस्वत सम्मान (१९८३)
* मालिक मुहम्मद जायसी पुरस्कार
* अवध-अवधी सम्मान (१९९१, वधी साहित्य संस्थान, अयोध्या द्वारा)
* राजीव गाँधी स्मृति सम्मान (१९९२)
* जयशी पंचशती सम्मान (१९९९, अवधी अकादमी द्वारा)
* अवधी रत्न सम्मान (२००३, डॉ॰ वल्लभभाई कथीरिया, मानव संसाधन विकास राज्य मंत्री, भारत सरकार द्वारा) 

## निधन
कवि जुमई खां आजाद का रविवार दिनांक २९ दिसम्बर २०१३ को देर रात प्रतापगढ़ जनपद के गोबरी स्थित उनके आवास पर निधन हो गया। वे 85 वर्ष की आयु के थे। काफी दिनों से श्री आजाद का स्वास्थ्य खराब चल रहा था। श्री आजाद के निधन का समाचार सुनते ही साहित्य जगत में शोक की लहर दौड़ गई। 

उनके निधन पर सांसद, विधायक सहित राजनीतिक दलों ने गहरी संवेदना जताई है। प्रतापगढ़ की तत्कालीन सांसद राजकुमारी रत्ना सिंह ने अपनी शोक संवेदना में कहा कि श्री आजाद के निधन से अवधी के एक युग की समाप्ति हो गई। राज्य सभा सांसद प्रमोद तिवारी ने कहा कि आजाद ने अपनी रचनाओं में देश प्रेम व राष्ट्रीय एकता को पिरोए रखा। उनके निधन से अवधी का रसखान चला गया। कांग्रेस के पूर्व उत्तर प्रदेश सचिव ओम प्रकाश पांडेय ने कहा कि आजाद जी ने ग्रामीण परिवेश को अपनी रचनाओं में पिरोया था। सदर विधायक नागेंद्र सिंह यादव मुन्ना ने कहा कि इससे साहित्य जगत को अपूर्णनीय क्षति हुई है। 

## सन्दर्भ

## बाहरी कड़ियाँ
* कुटियन मा उजियारा होइहैं!__जुमई खां आजाद
* जुमई खां आजाद की कृतियाँ
* जुमई खां नहीं रहे

__NOTOC__

जुमई खां आजाद
श्रेणी:उत्तर प्रदेश के लोग
श्रेणी:कवि
श्रेणी:1930 में जन्मे लोग
श्रेणी:२०१३ में निधन
युद्धवीर सिंह

**युद्धवीर सिंह** (1897, जयपुर - 1983, नई दिल्ली) भारत के स्वतंत्रता संग्राम सेनानी, राजनेता तथा होमियोपैथी चिकित्सक थे।
वे आर्यसमाजी थे । उन्होने "आर्य-कुमार" नामक पत्र का सम्पादन किया।  

वे भारतीय राष्ट्रीय कांग्रेस के दिल्ली के नेता थे एवं उन्होने भारतीय स्वतंत्रता के लिए किए गए संघर्षों में बढ़ चढ़कर भाग लिया एवं जेल गए। सन १९३५ में वे दिल्ली कांग्रेस कमीटी के अध्यक्ष बने।  सन १९३७ में वे दिल्ली के नगरपालिका कमिशनर बने और इस पद पर सन १९५२ तक रहे।  वे १९५५ से १९५६ तक दिल्ली राज्य में स्वास्थ्य एवं पुनर्वास, उद्योग एवं श्रम, तथा राशन एवं कारावास के मंत्री रहे। उनके काल में ही दिल्ली होम्योपैथिक अधिनियम पारित हुआ था जो १ अक्टूबर १९५६ को प्रभावी हुआ। 

सन १९७१ में उन्हें पद्मश्री से तथा १९७७ में पद्मभूषण से सम्मानित किया गया।

श्रेणी:भारतीय स्वतंत्रता सेनानी
श्रेणी:1897 में जन्मे लोग
श्रेणी:१९८३ में निधन
श्रेणी:भारतीय राजनीतिज्ञ
श्रेणी:भारतीय चिकित्सक
श्रेणी:जयपुर के लोग
श्रेणी:आर्य समाज
श्रेणी:सामाजिक कार्य में पद्म भूषण प्राप्तकर्ता
हिन्दी मिलाप

**हिन्दी मिलाप** हिन्दी भाषा का एक दैनिक समाचार पत्र है। यह हैदराबाद से प्रकाशित होता है।

## परिचय
‘हिन्दी मिलाप’ का प्रकाशन ११ सितम्बर १९२७ को खुशहाल चन्द सुखचन्द (महात्मा आनन्द स्वामी) ने लाहौर से किया था। इसका सम्पादन सुदर्शन तथा बद्रीनाथ वर्मा करते थे। बाद में इसके प्रधान सम्पादक रणबीर तथा सम्पादक यश बने। हरिकृष्ण ‘प्रेमी’, रूपनाथ मलिक और संतराम भी इसके सम्पादकीय विभाग से जुड़े रहे थे। भारत विभाजन काल में इसके सम्पादक आत्म स्वरूप शर्मा थे जिन्होंने १५ अगस्त १९४७ को अपना बलिदान कर दिया। २३ सितम्बर १९४९ से यश के सम्पादकत्व में यह जालंधर से पुनः प्रकाशित हुआ। इसका उर्दू संस्करण रणवीर के सम्पादकत्व में प्रकाशित हुआ तथा एक अन्य संस्करण युद्धवीर के सम्पादकत्व में हैदराबाद से प्रकाशित होता था। उनकी मृत्यु के बाद उनके पुत्र विनय वीर इसके सम्पादक बने। विनय वीर का ७२ वर्ष की आयु में अप्रैल २०२४ में निधन हो गया। हिन्दी मिलाप का एक अन्य संस्करण लंदन से भी प्रकाशित होता है।

## बाहरी कड़ियाँ
*'''हिन्दी मिलाप''' का जालघर
*'''मिलाप''' समूह के बारे में (अंग्रेजी में)

श्रेणी:हिन्दी समाचार पत्र
महात्मा आनन्द स्वामी

**महात्मा आनन्द स्वामी सरस्वती** (15 अक्टूबर 1882 - 24 अक्टूबर 1977) आर्य समाज के नेता एवं 'आर्य गजट' तथा 'मिलाप' आदि पत्रों के सम्पादक थे। वे अविभाजित पंजाब की पत्रकारिता के पितामह तथा संघर्षशील संन्यासी थे। उनका मूल नाम 'खुशहालचन्द खुरसंद' था।

## Parichay
महात्मा आनन्द स्वामी सरस्वती का जन्म 15 अक्टूबर 1882 को पंजाब (अब पाकिस्तान) के जलालपुर जट्टा गांव में हुआ था। आर्यसमाज से प्रभावित होकर उन्होंने युवावस्था में ही अपना जीवन वैदिक धर्म के प्रचार-प्रसार के लिए समर्पित करने का संकल्प लिया। लाहौर में महात्मा हंसराज जी के सान्निध्य में उन्होंने 'आर्य गजट' साप्ताहिक के सम्पादकीय विभाग में प्रवेश कर पत्रकारिता क्षेत्र में पदार्पण किया। राष्ट्रीय जागरण तथा वैदिक धर्म के प्रचार के उद्देश्य से उन्होंने 13 अप्रैल 1923 को वैशाखी पर्व पर दैनिक उर्दू 'मिलाप' का प्रकाशन शुरू किया। उस समय वे खुशहालचन्द 'खुरसंद' के नाम से जाने जाते थे।

सन् 1921 में मालाबार में जब मोपला मुसलमानों ने हिन्दुओं पर अमानवीय अत्याचार ढाए तब वे आर्य युवकों को साथ लेकर मालाबार पहुंचे तथा अत्याचारियों के विरुद्ध चेतना जगाई। सन् 1939 में हैदराबाद के निजाम ने जब हिन्दुओं का उत्पीड़न किया तो वे सत्याग्रही जत्था लेकर हैदराबाद पहुंचे तथा सात महीने तक निजाम की जेल में रहकर संघर्ष किया। सिंध में जब सत्यार्थ प्रकाश पर प्रतिबंध लगाया गया तब उन्होंने सिन्ध पहुंचकर संघर्ष किया। सन् 1949 में वे संन्यास ग्रहण कर 'महात्मा-आनंद स्वामी सरस्वती' बन गए। उन्होंने कीनिया, युगांडा तथा तंजानिया आदि का भ्रमण कर वैदिक धर्म का प्रचार किया।

## कृतियाँ
* प्रभु भक्ति, 
*प्रभु मिलन की राह, 
*उपनिषदों का संदेश, 
*प्रभु दर्शन, 
*आनन्द गायत्री-कथा, 
*भक्त और भगवान, 
*बोध कथाएं, 
*एक ही रास्ता आदि

उन्होंने पूरे संसार को गायत्री मंत्र की अनूठी शक्ति से परिचित कराने में सफलता प्राप्त की। 24 अक्टूबर 1977 को वे ब्राह्मलीन हो गए।

## इन्हें भी देखें
*स्वामी आनन्द (गुजराती लेखक एवं गांधीवादी)

## बाहरी कड़ियाँ
*प्रेरक था महात्मा आनंद स्वामी का व्यक्तित्व (प्रभासाक्षी)
* [/https://www.krantikari.org/2012/07/anand-swamis-25-books-set.html आनंद स्वामी के 25 पुस्तकों का सेट for more deep knowledge of महात्मा आनन्द स्वामी ]

श्रेणी:आर्य समाज
भूसूचनाविज्ञान

**भूसूचनाविज्ञान** अथवा **भू सूचना विज्ञान** एक नवीन विज्ञान है जो सूचनाविज्ञान की अवसंरचना और तकनीकों का प्रयोग भौगोलिक सूचनाओं और स्थानिक आँकड़ों के प्रबंधन और विश्लेषण द्वारा भूगोल और अन्य भूवैज्ञानिक विषयों की समस्याओं के समाधान हेतु करता है। वस्तुतः यह सुदूर संवेदन, भौगोलिक सूचना तंत्र, भूमिति विज्ञान, भूसांख्यिकी इत्यादि नवीन शाखाओं का समेकित रूप है।

## परिभाषा
भूसूचनाविज्ञान को परिभाषित करते हुए एक विद्वान का कथन है कि यह "the art, science or technology dealing with the acquisition, storage, processing production, presentation and dissemination of geoinformation" है।

## इन्हें भी देखें
* सुदूर संवेदन
* भौगोलिक सूचना तंत्र
* भूमिति विज्ञान
* भूसांख्यिकी

## सन्दर्भ

श्रेणी:भूसूचनाविज्ञान
श्रेणी:भौगोलिक सूचना तंत्र
श्रेणी:भौगोलिक प्रौद्योगिकी
निर्झर प्रतापगढ़ी

**निर्झर प्रतापगढ़ी** (जन्म: १९६०) अवधी के प्रसिद्द हास्य कवि व पुरातत्वविद हैं। वें उत्तर प्रदेश के प्रतापगढ़ जनपद से हैं। इनका वास्तविक नाम राजेश पांडे हैं। वें देश के प्रथम ग्रामीण पुरातत्व संग्रहालय अर्थात अजगरा संग्रहालय के संस्थापक हैं।

## सन्दर्भ

श्रेणी:कवि
श्रेणी:1960 में जन्मे लोग
श्रेणी:उत्तर प्रदेश के लोग
श्रेणी:जीवित लोग
स्थानिक डेटाबेस

**स्थानिक डेटाबेस** या **स्थानिक आँकड़ा भण्डार** एक ऐसा डेटाबेस है जो किसी ज्यामितीय स्पेस में चीजों की अवस्थिति की सूचना के साथ उनके बारे में आँकड़े को व्यवस्थित करता है। इस प्रकार, भू-स्थानिक आँकड़े वे आंकड़े हैं जो चीजों की पृथ्वी पर अवस्थिति की सूचना भी रखते हैं और एक स्थानिक डेटाबेस में इनका संग्रह और निरूपण प्राथमिक स्तर पर बिन्दु, रेखा और बहुभुजों के माध्यम से होता है। इन भूस्थानिक आँकड़ों के विजुअलाइजेशन के लिये मानचित्रों का उपयोग होता है। तेजी से बदल रहे परिप्रेक्ष्यों में अब *नई पीढ़ी के भूस्थानिक आँकड़ों* की बात भी हो रही है।

भौगोलिक सूचना तंत्र को कुछ लोग भूस्थानिक डेटाबेस के रूप में ही देखते हैं।

## विशेषताएँ
स्थानिक डेटाबेस की कुछ प्रमुख विशेषताएँ या लक्षण हैं - 
* स्थानिक आंकड़ों का संग्रहण, प्रबंधन एवं वितरण 
* स्थानिक सूचक (spatial index) का प्रयोग 
* स्थानिक पृच्छा (spatial query) का प्रयोग 
* स्थानिक टोपोलोजी का प्रयोग करके आँकड़ों का संचयन और विश्लेषण

## इन्हें भी देखें
* सुदूर संवेदन
* भौगोलिक सूचना तंत्र
* भूमिति विज्ञान
* भूसांख्यिकी

## सन्दर्भ

श्रेणी:भूसूचनाविज्ञान
श्रेणी:भौगोलिक सूचना तंत्र
पॉप्यूलेशन मॅटर्स

**पॉप्यूलेशन मॅटर्स**, जिसे पूर्व में "ऑप्टिमम पॉप्यूलेशन" कहा जाता था, ब्रिटेन में पंजीकृत धर्मार्थ न्यास, विचार अथ्वा अभियान समूह है जो बढ़ती जनसंख्या के दीर्घकालिक संधारणीयता, जीवन शैली की गुणवत्ता प्राकृतिक वातावरण, विशेष रूप से प्राकृतिक संसाधन, जलवायु परिवर्तन और जैव विविधता को लेकर जनसंख्या-संबंधि चिन्ता व्यक्त करता है। 

## पृष्ठभूमि
**पॉप्यूलेशन मॅटर्स** जलवायु परिवर्तन, ऊर्जा आवश्यकता, जैव विविधता और अन्य पर्यावरणीय कारकों को जनसंख्या के आँकड़ों को जनसंख्या के
प्रभाव से जोड़कर शोध-कार्य सम्पन्न करवाता है। यह जनसंख्या स्थिरिकरण और धीरे-धीरे संधारणीयता के गिरते स्तर पर वैश्विक तथा ब्रिटेन के स्तर पर अभियान चलाता है। 2009 में संगठन ने एक अध्ययन प्रकाशित किया जिसके अनुसार गर्भनिरोध जलवायु परिवर्तन का मुकाबला करने का सबसे सस्ता तरीका था।

संगठन के अनुसार उसके माध्यमिक लक्ष्य इस प्रकार हैं: परिवार नियोजन का विकासित प्रावधान और यौन शिक्षा, बेहतर शिक्षा 
और महिलाओं के लिए अधिकार और स्वेच्छापूर्वक विवाहित दम्पती दो या उससे कम बच्चों का लक्ष्य रखना। विशेष रूप से ब्रिटेन के लिए संगठन चाहता है कि नवयुवकियों में गर्भ के अनुपात को घटाना और अनचाहे गर्भ को रोकने के साथ-साथ विदेशी मूल के प्रवासियों के आगमन और उत्प्रवासन में सन्तुलन बनाया जाए।

## सन्दर्भ

श्रेणी:जनसंख्या
अमिताभ ठाकुर

**अमिताभ ठाकुर** भारतीय पुलिस सेवा (आईपीएस) के पूर्व अधिकारी, कवि, व लेखक हैं, जो उत्तर प्रदेश में पुलिस महानिरीक्षक (आईजी) के पद पर नियुक्त थे । पुलिस सेवा से हटने के बाद अब अमिताभ राजनीतिक दल आजाद अधिकार सेना के राष्ट्रीय अध्यक्ष के रूप में कार्यरत हैं. 

## परिचय
इनका जन्म बिहार के मुजफ्फरपुर में हुआ। उनके पिता का नाम तपेश्‍वर नारायण ठाकुर और माता का नाम माधुरी बाला है। https://bolelucknow.com/biography/ex-ips-amitabh-thakur-biography-hindi-jeevan-parichay/  वे नेशनल आर.टी.आई। फोरम के संस्थापक रहे हैं। इनकी पत्नी डॉ नूतन ठाकुर एक जानी मानी सामाजिक कार्यकर्ता हैं। 

अमिताभ ने बोकारो स्टील सिटी, झारखण्ड से अपनी प्रारंभिक शिक्षा ग्रहण की, जहाँ उन्होंने केंद्रीय विद्यालय, नंबर-एक से 1983 में मेट्रिक तथा 1985 में इंटर की परीक्षा पास की. वर्ष 1985 में उन्होंने आईआईटी कानपुर में प्रवेश लिया जहाँ से उन्होंने वर्ष 1989  में मैकेनिकल इंजीनियरिंग में बी टेक की डिग्री प्राप्त की. इसके बाद उन्होंने सिविल सर्विस की परीक्षा दी। वर्ष 1991 में उनका चयन भारतीय राजस्व सेवा के लिए हुआ तथा वर्ष 1992 में भारतीय पुलिस सेवा के लिए, जिसमें उन्होंने ज्वाइन किया.

## पुलिस जीवन की विशिष्ट घटनाएँ
आईपीएस अफसर के रूप में अमिताभ को उत्तर प्रदेश कैडर मिला. उनकी फील्ड ट्रेनिंग कानपुर में तथा प्रारंभिक सेवा गोरखपुर में हुई, जहाँ उनकी पहली बार उत्तर प्रदेश के वर्तमान मुख्यमंत्री योगी आदित्यनाथ से सीधी भिडंत हुई.  

बाद में अमिताभ को अपने सेवा कल में कई नेताओं से साथ टकराव हुआ जिसमें तीन मुख्यमंत्री मुलायम सिंह यादव, याअखिलेश यादव तथा योगी आदित्यनाथअ प्रमुख हैं.

अमिताभ एक पुलिस अफसर के साथ ही अपनी सेवा के दौरान ही सक्रिय सामाजिक कार्यकर्त्ता भी रहे हैं.  

फेसबुक पर 'आई हेट गाँधी' नामक एक फेसबुक ग्रुप में महात्मा गाँधी पर अभद्र टिप्पणी की जा रही थी, इन्होंने इस बाबत फेसबुक के खिलाफ एफआईआर दर्ज की थी और कुछ दिनों बाद फेसबुक से उस ग्रुप को प्रतिबंधित कर दिया गया।।

## लेखन कार्य
वें फ्रेश ब्रू: क्रोनिकल्स ऑफ़ बिज़नस एंड फ्रीडम के लेखक हैं। इसके अलावा अमिताभ के दो हिंदी कविता संग्रह "जैसा मैंने जाना है" और "आत्मादर्श" तथा एक कहै संग्रह "ढल गयी रात" प्रकाशित हो चुके हैं. 

अमिताभ "साइबर क्राइम" नमक पुस्तक के भी लेखक हैं, जो उन्होंने एस एच जैदी के साथ मिलकर लिखा है और जो संभवतः साइबर क्राइम पर हिंदी में पहली पुस्तक है. 

अमिताभ ठाकुर ने फेसबुक पर अपने अनुभवों तथा अपने कार्यों को पृष्ठभूमि बनाते हुए हिंदी तथा अंग्रेजी भाषा में एक-एक पुस्तक लिखने का कार्य प्रारम्भ किया है जो बहुत शीघ्र ही प्रकाशित हो जायेंगे। अमिताभ ठाकुर द्वारा ये पुस्तकें फेसबुक संस्थापक मार्क जकरबर्ग तथा अपने फेसबुक के साथियों को समर्पित किया गया है।

## राजनैतिक जीवन
भारतीय पुलिस सेवा से हटने के बाद अमिताभ अब आजाद अधिकार सेना के रास्ट्रीय अध्यक्ष के रूप में राजनितिक रूप से सक्रीय हैं. पार्टी का मूल उद्देश्य अन्याय, अत्याचार और भ्रष्टाचार का विरोध तथा आम नागरिक के अधिकारों के लिए संघर्ष करना है.  यह पार्टी अभी भारत निर्वाचन आयोग में पंजीकृत नहीं हुई है और पंजीकरण की प्रक्रिया में है. 

## सन्दर्भ

श्रेणी:भारतीय पुलिस अधिकारी
श्रेणी:जीवित लोग
श्रेणी:बिहार के लोग
सर्वाधिक कमाई करने वाली भारतीय फिल्मों की सूची

## वैश्विक सकल आंकड़े (GLOBAL GROSS)
निम्न तालिका शीर्ष 50 सबसे अधिक कमाई करने वाली भारतीय फिल्मों को सूचीबद्ध करती है, जिसमें सभी भारतीय भाषाओं की फिल्में शामिल हैं । मुद्रास्फीति के लिए आंकड़े समायोजित नहीं हैं।

फिल्मों की निम्नलिखित सूची को भारतीय रुपये के अनुसार क्रमबद्ध किया गया है । अमेरिकी डॉलर में मुद्रा रूपांतरण भी संदर्भ बिंदुओं के रूप में दिए गए हैं, क्योंकि इनमें से कई फिल्मों में अंतरराष्ट्रीय रिलीज हुई थी। हालांकि, मुद्रा रूपांतरण सुसंगत नहीं हो सकता है, क्योंकि डॉलर-रुपये की विनिमय दर समय के साथ भिन्न होती है,  2009 में 48 रुपये प्रति डॉलर से  2017 में 65 रुपये प्रति डॉलर से अधिक हो गई।  विनिमय दर 2009 से पहले और भी बहुत अधिक विविधता थी, इसलिए कई पुरानी फिल्में जिन्होंने अमेरिकी डॉलर के मामले में अत्यधिक कमाई की, इस सूची में कम प्रतिनिधित्व किया गया है; पुरानी फिल्मों के सकल आंकड़ों के लिए नीचे *साल के हिसाब से सबसे ज्यादा कमाई करने वाली फिल्में* देखें ।

## यह भी देखें
बॉलीवुड

टॉलीवुड

सैंडलवुड

मॉलीवुड
श्रेणी:हिन्दी फ़िल्में
श्रेणी:भारतीय फ़िल्मों से संबंधित सूचियाँ
रंगीला रसूल

**रंगीला रसूल** १९२० के दशक में प्रकाशित पुस्तक है जो लाहौर के महाशय राजपाल ने प्रकाशित की थी। इसके लेखक 'चामुपति एम ए' या किशन प्रसाद प्रताब नामक आर्यसमाजी थे किन्तु लेखक का नाम प्रकाशन ने कभी नहीं बताया। यह पुस्तक बहुत विवादास्पद सिद्ध हुई। इसमें पैगम्बर मुहम्मद के विवाह एवं गृहस्थ जीवन का सही अर्थो मे वर्णन किया गया है। यह पुस्तक मूलतः उर्दू में छपी थी किन्तु बाद में इसका हिन्दी संस्करण भी प्रकाशित हुआ। यह पुस्तक आज तक भारत, पाकिस्तान और बांग्लादेश में प्रतिबन्धित है। 

इसके जवाब में मुसलमानों के लगभग सभी गुटों की तरफ से मौलाना सनाउल्‍लाह अमृतसरी ने उर्दू में मुकददस रसूल बजवाब रंगीला रसूल लिखी जो हिंदी में भी प्रकाशित हुई।

1929 में प्रकाशक महाशय राजपाल  के क़त्ल के जुर्म में इल्म-उद-दीन को मृत्यु की सज़ा मिली थी।
 इल्म-उद-दीन का प्रतिनिधित्व मुहम्मद अली जिन्ना ने एक बचाव वकील के रूप में किया था। इस वीभत्स कृत्य को वैधता प्रदान की गई जब मुहम्मद इक़बाल ने हत्यारे के अंतिम संस्कार भाषण दिया।

## सन्दर्भ

## बाहरी कड़ियाँ
*रंगीला रसूल (हिन्दी ; लेखक- पंडित चमूपति आर्य जी)
*मुक़ददस रसूल बजवाब रंगीला रसूल (हिन्दी ; लेखक- मौलाना सनाउल्लाह अमृतसरी)

श्रेणी:पुस्तकें
श्रेणी:हिन्दू धर्म और इस्लाम
संदीप नाथ

**संदीप नाथ** बॉलीवुड फ़िल्मों में कार्यरत एक भारतीय गीतकार और लेखक व कवि हैं। 

## परिचय
उत्तर प्रदेश के एक बंगाली परिवार में जन्‍में और कम उम्र में करियर शुरु करने वाले बॉलीवुड के जाने माने फिल्म गीतकार और लेखक संदीप नाथ ने बॉलीवुड की कई हिट फिल्मों को अपने खूबसूरत गीतो से सजाया है। राम गोपाल वर्मा की २००३ में आई हिट फिल्म भूत से अपने करियर की सफल शुरुआत करने के बाद संदीप नाथ ने पेज थ्री (2005 फ़िल्म), सरकार, कॉरपोरेट, सांवरिया, सरकार राज, फैशन, जेल, पान सिंह तोमर, साहेब बीवी और गैंग्सटर, बुलेट राजा, आशिकी 2 और की सिंघम रिटर्न जैसी कई हिट फिल्मों के लिए गीत लिखे हैं। 

## कैरियर
मुंबई में आने के बाद सबसे पहले उन्होंने ऐडवरटाइसमेंट के लिए जिंगल, कॉपीराइटिंग के जरिये अपने करियर शुरुआत की। सुनिधी चौहान द्वारा गाया गया देना बैंक का जिंगल संदीप नाथ ही लिखा था। २००२ में सबसे पहले भूत फिल्म और पैसा वसूल साइन की थी। २००३ में रिलीज हुई भूत इनकी पहली फिल्‍म हैं। भूत और पैसा वसूल के बाद एक हसीना थी (2003 फ़िल्म) और रक्त जैसी फिल्मों में गाने लिखे। उसके बाद आयी मधुर भंडारकर की फिल्‍म पेज 3, जिसमें संदीप ने पांच गीत लिखे। उनमें से तीन गीत बहुत हिट हुए। वो गीत थे- लता जी का गाया हुआ गीत, "कितने अजीब रिश्‍ते हैं यहां पे...", आशा जी द्वारा गाया हुआ हुजूर हुलूरे आला... और सपना अवस्‍थी द्वारा गाया गया कुवां मां डूब जाउंगी.... बहुत हिट हुए। इस फिल्‍म को राष्‍ट्रीय पुरस्‍कार मिला और इनके पैर फिल्‍म इंडस्‍ट्री में मजबूती से जम गये। इसके बाद आयी संजय लीला भंसाली की फिल्‍म सांवरिया में मैंने एक गीत- जिसमें'यूं शबनमी पहले नहीं थी चांदनी' लिखा, जिसके लिए इन्हें सर्वश्रेष्‍ठ गीतकार का स्टारडस्ट अवॉर्ड भी मिला। इसके बाद फिल्‍मों का सिलसिला शुरू हो गया- सरकार, सरकार राज, कॉर्पोरेट, फैशन और जेल से लेकर साहब बीवी गैंग्‍स्‍टर और पान सिंह तोमर तक ५० से अधिक फिल्‍मों में गीत लिखा। "फैशन का है यह जलवा...", " ओ सिकंदर... ", "लम्‍हा-लम्‍हा जिंदगी...", "रात मुझे कहकर चिढ़ाये..." जैसे गीत भी बहुत प्रसिद्ध हुए। वें डोंट वरी जस्‍ट बी हैप्‍पी, जिसमें मैं डायलॉग लिख लिख रहें हैं। इसके अलावा बुलेट राजा, साहेब बीवी और गैंग्स्टर रिटर्न्स और भट्ट कैंप की आशिकी 2 में लिखे गए इनके गीत बहुत हित हुए।

## प्रकाशित पुस्तके
* मुझे कुछ भी नाम दो (काव्य संग्रह)
* दर्पण अब भी अंधा हैं (गज़ल संग्रह)

## सन्दर्भ

## बाहरी कड़ियाँ
* 
* फिल्मोग्राफी  बॉलीवुड हंगामा
* अधिकारिक जालस्थल

श्रेणी:जीवित लोग
श्रेणी:गीतकार
श्रेणी:लेखक
1990 बंटाला बलात्कार मामला

अंगूठाकार|1990 Bantala Rape Case

30 मई 1990 के दिन तीन महिला स्वास्थ्य अधिकारी जिनमें से दो पश्चिम बंगाल सरकार के स्वास्थ्य विभाग की ओर से थीं और एक यूनिसेफ से थीं, को बंटाला रोड पर असामाजिक तत्वों के एक गिरोह ने बलात्कार का शिकार बनाया जब यह महिलाएँ गोसाबा रंगाबेलिया से लौट रहीं थीं। हमलावरों का विरोध करते हुए अधिकारियों में से एक महिला और उनके चालक की मृत्यु हो गई थी। 

## घटना
30 मई 1990 के दिन तीन स्वास्थ्य अधिकारियों की एक टीम गोसाबा में एक टीकाकरण कार्यक्रम का निरीक्षण करने के बाद कोलकाता के लिए लौट रही थी। इस टीम में अनीता दीवान, पश्चिम बंगाल स्वास्थ्य विभाग की उप-जिला एक्सटेंशन मीडिया अधिकारी, उमा घोष, स्वास्थ्य विभाग की एक वरिष्ठ अधिकारी और रेणु घोष, नई दिल्ली-स्थित यूनिसेफ कार्यालय की एक प्रतिनिधि सम्मिलित थी। वे पूर्वी मेट्रोपोलिटन बाईपास बंटाला के पास शाम 6-30 के आसपास पहुंची ही गया थीं कि 4-5 युवकों के एक समूह ने सी पी आई (एम) पार्टी कार्यालय के पास कार को रोका। चालक ने फ़रार होने की कोशिश की, लेकिन वह नियंत्रण खो चुका था और कार पलट गई। इस दौरान 10-12 युवकों का एक और गिरोह मौके पर पहुंचा और कार के बाहर महिलाओं में से एक खींच लिया जबकि अन्य दो महिलाओं को चालक ने बाहर निकाला। चालक ने युवकों को रोकने की कोशिश की लेकिन वह असफल रहा। भीड़ ने चालक को मार डाला और कार को आग लगा दी। इसके बाद अधिकारियों को पास के पास के एक धान के खेत ले जाया गया और उनके साथ सामूहिक बलात्कार किया गया। एक अधिकारी ने रोकने की कोशिश की जिसे ऐसे प्रयास के कारण मार दिया गया। 

पुलिस ने शाम 11-30 के आसपास कलकत्ता के नेशनल मेडिकल कॉलेज के आपातकालीन विभाग के स्थान पर अधिकारियों का नग्न शरीरों को लाया। शुरू में वे सब मृत समझी गई थीं, लेकिन उनमें से बाद में दो जिंदा हो पाई गईं और उन्हें उपचार के लिए भर्ती कराया गया। एक महिला चिकित्सक उस समय बेहोश हो गई जब उसने पाया कि मृत महिला अधिकारी के गुप्तांग में एक धातु का मशाल डाल दिया गया था।

घायल चालक को इलाज के लिए एस एस के एम अस्पताल में स्थानांतरित किया गया था। उसके शरीर में 43 घाव थे जो तेज और भारी हथियारों की वजह से लगे थे। चालक के गुप्तांग को हमलावर लगभग मिटा चुके थे। 4 जून 1990 को सुबह के 5-40 को वह मर गया। उसके शरीर की ऑटोप्सी स्वास्थ्य विभाग के प्रशिक्षण रिजर्व के चिकित्सा अधिकारी डॉ बिश्वनाथ कहाली एक द्वारा किया की गई थी।

## जाँच
प्रशांत सुर, पश्चिम बंगाल के तत्कालीन स्वास्थ्य मंत्री ने भीड़ का बचाव करते हुए कहा कि पीड़ितों को शायद गलती से बच्चा-चोर समझा गया था। ज्योति बसु, उस समय के पश्चिम बंगाल के मुख्यमंत्री ने सारे मामले को मामूली बताने के प्रयास के तौर पर कहा कि असामाजिक मामले हर जगह पाए जाते हैं। 

## सन्दर्भ

श्रेणी:अपराध
स्वरचक्र

**स्वरचक्र** भारतीय लिपियों में एंड्रॉइड पर लिखने में सहायक एक निःशुल्क अनुप्रयोग (अप्लिकेशन) है। यह भारतीय प्रौद्योगिकी संस्थान मुम्बई के औद्योगिक डिजाइन केन्द्र के IDID समूह द्वारा विकसित किया गया है। यह इंस्क्रिप्ट से बेहतर सिद्ध हो रहा है। सम्प्रति यह ११ भारतीय भाषाओं (हिन्दी, मराठी, गुजराती, तेलुगु, मलयालम, कन्नड, ओडिया, पंजाबी, बंगाली,कोंकणी,तमिळ) के लिये एंड्रॉयड फोनों के लिये उपलब्ध है।

## सन्दर्भ

## बाहरी कडियाँ
*'''हिंदी स्वरचक्र''' का जालस्थल
*एंड्रॉयड प्लेस्टोर पर स्वरचक्र
*स्वरचक्र वेबसाईट
*स्वरचक्र ट्‌विटर
*स्वरचक्र फेसबुक
*IDC Official site
*IIT Bombay official website
 

श्रेणी:भारतीय भाषा संगणन
श्रेणी:हिन्दी कम्प्यूटिंग
श्रेणी:हिन्दी टाइपिंग
श्रेणी:वर्चुअल कीबोर्ड
श्रेणी:कुंजीपटल
श्रेणी:कुंजीपटल लेआउट
एण्ड्रयू टेलर स्टिल

right|thumb|250px|एण्ड्रयू टेलर स्टिल
**एण्ड्रयू टेलर स्टिल** (Andrew Taylor Still ; 6 अगस्त 1828 – 12 दिसम्बर 1917) अस्थिचिकित्सा के जनक माने जाते हैं। वे चिकित्सक और सर्जन, अन्वेषक थे। वे बेकर विश्वविद्यालय के संस्थापकों में से एक थे। 

श्रेणी:चिकित्सक
अस्थि निरोपण

जहाँ कोई अस्थि न हो वहाँ अस्थि लगाना **अस्थि निरोपण** (Bone grafting) कहलाता है। एक शल्य प्रक्रिया है जो अत्यन्त जटिल अस्थिभंग आदि की स्थिति में उपयोगी है।

श्रेणी:अस्थिचिकित्सा
लेन हटन

**सर लियोनार्ड "लेन" हटन** (23 जून 1916 – 6 सितम्बर 1990, ) अंग्रेज़ क्रिकेट खिलाड़ी थे जिन्होनें 1937 और 1955 के बीच में 79 टेस्ट खेलें। वो दाएँ हाथ के बल्लेबाज़ थे। इन्होंने 40,000 से ज़्यादा प्रथम श्रेणी रन बनाए। अपने छठे ही टेस्ट में इन्होंने टेस्ट क्रिकेट का सबसे बड़ा स्कोर बना दिया था।

## क्रिकेट करियर
लियोनार्ड का जन्म वेस्ट यॉर्कशायर के लीड्स शहर में, प्रोटेस्टैंट परिवार में हुआ था। उन्होनें अपना पहला मैच 1937 में यॉर्कशायर के लिए खेला था, जब वो महज 17 साल के थे। उन्होनें काउंटी क्रिकेट में जल्दी से खुद को स्थापित कर लिया। लियोनार्ड ने इंग्लैंड के लिए अपना पहला टेस्ट मैच 1937 में न्यूजीलैंड के खिलाफ़ खेला था जिसमें उन्होनें 0 और 1 बनाए थे पर उन्होनें अगले ही और अपने दूसरे ही टेस्ट में शतक जड़ा।

## इन्हें भी देखें
*टेस्ट क्रिकेट के तिहरे शतकों की सूची
*प्रथम श्रेणी क्रिकेट में 100 शतक लगाने वाले बल्लेबाजों की सूची

श्रेणी:इंग्लैंड के क्रिकेट खिलाड़ी
श्रेणी:1916 में जन्मे लोग
श्रेणी:१९९० में निधन
भारती विद्यापीठ

**भारती विद्यापीठ** भारत के कई उच्च शिक्षा संस्थानों का एक समूह है। इसकी स्थापना १९६४ में श्री पतंगराव कदम द्वारा की गयी थी। 

## सन्दर्भ
श्रेणी:भारत के शिक्षा संस्थान
मोडिया लिपि

**मोडिया लिपि** भारत की एक लिपि है जो पहले राजस्थानी भाषा/मारवाड़ी भाषा को लिखने के काम आती थी। 
इसमे विभिन्न अक्षरों पर मात्राओ का प्रयोग एवं विराम चिह्नों का प्रयोग बहुत कम (नहीं के बराबर) होता है तथा शिरोरेखा भी बहुत कम प्रयुक्त होती है। इस मुड़िया लिपि के अक्षरों को मुड़िया अक्षर कहते है।

## बाहरी कड़ियाँ
* मोडिया लिपि
* आपणी भासा राजस्थानी

श्रेणी:लिपि
2003 किलिरूर सेक्स कांड

कुख्यात **2003 किलिरूर सेक्स कांड** में किलिरूर, कोट्टायम, केरल से जुड़ी *साड़ी एस नायर* नामक एक नवयुवकी को टीवी धारावाहिकों में काम देने के कथित वादा के चलते यौन शोषण का शिकार बनाया गया। उसे केरल में और आसपास के कई स्थानों पर ले जाया गया था और कथित तौर पर "प्रभावशाली व्यक्तियों" द्वारा यौन शोषण किया गया था।

साड़ी नामक यह लड़की की एक बेटी को जन्म देने के बाद में मृत्यु हो गई थी। इस लड़की की देखभाल साड़ी के माता-पिता कर रहे हैं।

आधिकारिक सूत्रों के अनुसार, केंद्र सरकार को मामले की जाँच का अनुरोध केरल पुलिस के डी जी पी पी०के० हॉर्मिस थारकन के सुझाव पर आधारित था कि राजनीतिक प्रकृति और प्रमुख व्यक्तियों के शामिल होने की सूचना को देखते हुए मामले को सीबीआई को सौंप दिया जाना चाहिए।

कथित तौर पर कई स्थानों पर लड़की को ले जाने वाली लता नायर को प्रमुख आरोपी बनाने के साथ ही छह व्यक्तियों की गिरफ्तारी हुई जो पहले से ही अब एक विशेष पुलिस टीम द्वारा जाँच का सामना कर रहे थे।

केरल सरकार ने केन्द्र से कांड की सीबीआई जाँच की सिफारिश की थी। सीबीआई मुख्य न्यायिक मजिस्ट्रेट, एर्नाकुलम के समक्ष सनसनीखेज मामले में नौ लोगों के खिलाफ आरोप-पत्र दायर किया था।

इस बलात्कार में अब तक पाँच आरोपी दोषी पाए गए हैं।

## सन्दर्भ

श्रेणी:अपराध
गगनांचल

**गगनांचल** भारतीय सांस्कृतिक सम्बन्ध परिषद् नई दिल्ली से प्रकाशित की हिन्दी त्रैमासिक साहित्य पत्रिका है।

श्रेणी:हिन्दी साहित्य
भारतीय दार्शनिक अनुसंधान परिषद्

**भारतीय दार्शनिक अनुसंधान परिषद** (आईसीपीआर) भारत सरकार के मानव संसाधन विकास मंत्रालय का एक अनुसंधानपरक स्वायत्त संस्थान है। इसकी स्थापना 1977 की गयी थी। इसका उद्देश्य भारतीय दर्शन की पूरी परंपरा को अपने प्राचीन मूल रूप से वापस लाना, उसका पोषण करना तथा नए विचारों को आवश्यक प्रोत्साहन प्रदान करना है।

## संगठनात्मक संरचना
परिषद् (काऊंसिल) अपनी व्यापक सदस्यता आधार पर प्रतिष्ठित है। इसमें दार्शनिक, सामाजिक वैज्ञानिक, विश्वविद्यालय अनुदान आयोग, भारतीय सामाजिक विज्ञान अनुसंधान परिषद्, भारतीय ऐतिहासिक अनुसंधान परिषद्, भारतीय राष्ट्रीय विज्ञान अकादमी, केन्द्रीय सरकार और उत्तर प्रदेश सरकार के प्रतिनिधि शामिल हैं।

परिषद् के मुख्य आधिकारिक देह (अथॉरिटी) हैं - शासी निकाय (गवर्निंग बॉडी) और अनुसंधान परियोजना समिति (RPC)। शासी निकाय, जिसमें अध्यक्ष, सदस्य सचिव, कम से कम तीन या अधिकतम आठ सदस्य जो कि परिषद् (काऊंसिल) में नियुक्त सदस्यों से होते हैं साथ ही, मानव संसाधन विकास और वित्त मंत्रालय प्रत्येक में से प्रतिनिधि एक सदस्य और उत्तर प्रदेश सरकार के दो नामांकित सदस्य, परिषद् के मामलों का प्रशासन, निर्देशन और नियंत्रण करते हैं। अनुसंधान परियोजना समिति परिषद् (काऊंसिल) द्वारा नियुक्त कम से कम पाँच या अधिकतम नौ सदस्य, जिसमें अध्यक्ष, सदस्य सचिव, भी समाहित हैं, अनुदान सहायता परियोजनाओं और अन्य परिषद् द्वारा प्राप्त या योजना बनाई प्रस्तावों की परीक्षा एवं अनुमोदन प्रदान करती है। वित्त समिति बजट अनुमानों और अन्य खर्च शामिल प्रस्तावों की परीक्षण/संवीक्षा करती है। 

## इतिहास
भारतीय दार्शनिक अनुसंधान परिषद् की स्थापना दर्शन पर गंभीर शोध एवं भारत की सतत् जीवंत दार्शनिक परंपरा के संरक्षण के उद्देश्य से किया गया था।

## बाहरी कड़ियाँ
*भारतीय दार्शनिक अनुसंधान परिषद् का जालघर

श्रेणी:भारत में अनुसंधान संस्थाएँ
प्रत्युष प्रकाश

**प्रत्युष प्रकाश** (जन्म: १४ दिसम्बर १९९१) बॉलीवुड में कार्यरत एक गीतकार
, व कवि हैं। थ्री डी कामसूत्र (२०१४) फिल्म में इनके लिखे गए गीत ऑस्कर के लिए चुना गया था।

## शुरुआत के दिन

प्रत्युष का जन्म सन् १९९१ में ओड़िसा में एक मध्य वर्गीय परिवार में हुआ था। इनके पिता फोरमैन के रूप में महानदी कोल्फ़ील्ड्स में कार्यरत हैं एवं इनकी माता गृहिणी हैं। इन्होने प्रारंभिक शिक्षा डी.ए.वी. पब्लिक स्कूल, एम.सी.एल. कलिंगा छेत्र (१९९५-२००९) से की। उच्च शिक्षा के लिए इन्होने भारत यूनिवर्सिटी, चेन्नई में दाखिला करवाया और २०१३ में इन्होने ऑटोमोबाइल इंजिनियर की डिग्री ली। प्रकाश अभी एक इ-लर्निंग कंपनी में इंस्ट्रक्शनअल डिज़ाइनर के रूप में कार्यरत हैं।

## करियर

प्रकाश ने अपनी पहली गीत १८ साल की उम्र में लिखी थी। इसके बाद प्रकाश लघु फिल्म एवं एलबम्स के लिए गीत लिखना शुरू किया। इनके करियर का सबसे सुनहरा अवसर तब आया जब इन्होने अपना पहला गीत एक बॉलीवुड फिल्म कामसूत्र ३-डी के लिए लिखा, तब प्रकाश २२ वर्षीय थें. इन्होने बॉलीवुड फिल्म, कामसूत्र ३-डी के लिए दो गीत लिखें.

कामसूत्र ३-डी की सफलता के बाद इन्होने हुमा कुरैशी एवं रजत कपूर कार्यरत बॉलीवुड फिल्म, "X" के लिए गीत लिखा. बॉलीवुड फिल्मों के साथ साथ प्रकाश ने कुछ सामाजिक संस्था के लिए भी गीत लिखा. "मुझे रौशनी नहीं देखनी" को लोगों के द्वारा बहुत सराहा गया।

प्रकाश ने एक ऑनलाइन एल्बम, "E-11" के लिए भी गीत लिखा. "दादा एंथम" (एक गीत इस एल्बम से) को सौरव गांगुली के अधिकारिक जालस्थल पर दर्शाया गया।

## नीजी जीवन

प्रकाश अभी चेन्नई में रहते हैं।

## सन्दर्भ

## बाहरी कड़ियाँ
* 
* अधिकारिक जालस्थल

श्रेणी:जीवित लोग
श्रेणी:गीतकार
श्रेणी:कवि
श्रेणी:1991 में जन्मे लोग
बॉम गार्टन

एक सुप्रसिद्ध जर्मन सौन्दर्यशास्त्री दार्शनिक थे।

श्रेणी:दार्शनिक
श्रेणी:जर्मनी के लोग
सरदार पटेल विश्वविद्यालय

**सरदार पटेल विश्वविद्यालय** भारत के गुजरात राज्य में स्थित विश्वविद्यालय है। इसकी स्थापना १९५५ में की गयी थी। मूलतः इस विश्वविद्यालय का स्वरूप ग्रामीण विश्वविद्यालय का था किन्तु अब इसका क्षेत्र विविधतपूर्ण कर दिया गया है।

## बाहरी कड़ियाँ
*'''सरदार पटेल विश्वविद्यालय''' का जालघर

श्रेणी:भारत के विश्वविद्यालय
नेताजी

नेताजी इनमें से कोई एक हो सकता हैं:
*सुभाष चन्द्र बोस
*मुलायम सिंह यादव
गाँधी विद्या मंदिर सरदारशहर

**गाँधी विद्या मंदिर** राजस्थान के सरदारशहर में स्थित एक विश्वविद्यालय है। इसकी स्थापना सन् 1953 में राजस्थान के एक दानी और शिक्षाप्रेमी व्यक्ति श्री कन्हैयालाल दूगड़ ने की थी। इस संस्था की स्थापना की प्रेरणा उन्हें महात्मा गांधी के शिक्षा सम्बन्धी विचारों से मिली।

महात्मा गांधी के अनुसार शिक्षा का उद्देश्य था - 'बालक और मनुष्य के शरीर, मन और आत्मा का उत्तमोत्तम विकास करना। इन्हीं विचारों के अनुरूप गांधी विद्या मन्दिर में शारीरिक, मानसिक और आध्यात्मिक दृष्टि से विकसित चरित्रवान नागरिक तैयार करने का लक्ष्य रखा गया है। इसी दृष्टि से यहां एक ओर शारीरिक विकास के लिए व्यायाम, श्रमदान, स्वास्थ्य शिक्षा, आदि की व्यवस्था है, दूसरी ओर पूर्व प्राथमिक से लेकर स्नातकोत्तर व शोध स्तर की शिक्षा प्रदान की जाती है। इसके अतिरिक्त गांधीजी की प्रार्थना पद्धति के आधार पर सब धर्मों की मिश्रित प्रार्थनाओं को लेकर ईश्वर प्रार्थना व सत्संग का नियमित कार्यक्रम चलता है। यहां शिक्षा संस्था के भवनों तथा विद्यार्थियों और शिक्षकों के निवास स्थलों ने मिलकर एक छोटे नगर का रूप धारण कर लिया है।

## विभाग
इस समय इस संस्था के अधीन निम्नलिखित विभाग चल रहे हैं - 
*(1) बालबाड़ी 
*(2) बुनियादी विद्यालय (जूनियर व सीनियर बेसिक), 
*(3) मीरा निकेतन, 
*(4) महिला विद्यापीठ, 
*(5) दूगड़ डिग्री कॉलेज, 
*(6) बुनियादी प्रशिक्षण महाविद्यालय, 
*(7) आयुर्वेद महाविद्यालय, 
*(8) रसायन शाला, 
*(9) ग्रामसेवा विभाग।

## गांधी विद्या मन्दिर की विशेषताएँ
गांधी विद्या मन्दिर संस्था अभी भी बापू की बुनियादी शिक्षा पद्धति के सिद्धान्तों पर अटल विश्वास रखकर अग्रसर हो रही है। एक ओर वर्तमान पाठ्य-विषयों, पाठ्य-पुस्तकों तथा शिक्षा-विधियों को लेकर चलना, जो विश्वविद्यालय या माध्यमिक बोर्ड द्वारा स्वीकृत हैं, दूसरी ओर जीवन के प्राचीन आदर्शों व बुनियादी शिक्षा के सिद्धान्तों को अपनी दिनचर्या व जीवनचर्या में शामिल करना इसकी विशेषता है। श्रमदान व उत्पादन, अपने काम स्वत: करना, जैसे कमरों की स्वच्छता, कपड़ों का धोना, बर्तन मांजना आदि दोनों समय ईश्वर प्रार्थना, गुरु-सम्मान, सूत कातना और खादी पहनना, सदाचार व शिष्टाचार पूर्ण जीवन यहाँ के जीवन अंग बन गए हैं। यह एक सावास (रेजिडेंसिअल) शिक्षा संस्था है, जहाँ शिक्षक और शिक्षार्थी एक स्थान पर रहते हैं और प्राचीन व अर्वाचीन, पूर्वीय तथा पाश्चात्य संस्कृति के समन्वय पर आधारित बुनियादी शिक्षा पद्धति के आदर्शों व लक्ष्यों को सामने रखकर शिक्षा कार्य में अग्रसर है।

## बाहरी कडियाँ
*'''गाँधी विद्या मन्दिर''' का जालघर

श्रेणी:भारत के विश्वविद्यालय
जनार्दन राय नागर राजस्थान विद्यापीठ विश्वविद्यालय

**जनार्दन राय नागर राजस्थान विद्यापीठ विश्वविद्यालय** भारत के उदयपुर में स्थित एक समविश्वविद्यालय है। इसकी स्थापना अंग्रेजी राज के समय राष्ट्रीय जागरण के उद्देश्य से पण्डित जनार्दन राय नागर द्वारा १९३७ में की गयी थी। इसे १९८७ में मानद विश्वविद्यालय का दर्जा प्राप्त हुआ।

## बाहरी कड़ियाँ
*'''जनार्दन राय नागर राजस्थान विद्यापीठ विश्वविद्यालय''' का जालघर

श्रेणी:भारत के विश्वविद्यालय8